Dr Nàmme vum ganze Planet isch glich, synonym, mit m Wort fr d Stoff, wo im wahrschte Sinn `s Substrat, de Basis fer s fer de Erd so charakteristisch, so einmalig Läbe bildt: Erd: de Bode, wo mr druff steht, de Muttrbode, wo de Pflanze drin wachse, de fruchtbar Humus. Diss isch nit numme in de germànische, de romanische odr de (wescht-)europäisch Sprooche so! Latinisch: Terra - un wo mr sichr druff steht: de terra firma; uff Franzesisch: la terre - un uff m Ackr: terre fertile; in skandinavischi Sprooche als: Jord (Jorden) - Schwedisch fr Erdbeere: Jordgubbar; uff Russisch: земля (semlja) - e Wort, wo au àls e Slavismus in d internationali Wisseschaft vu m Bode (Pedologie) Ingang gfunde het mit m Begriff "Tschernosem" (Schwarzerde); uff Baskisch de Planet: Lurra - de Erdbode: Lurzoru; uff Finnisch Maa un Maalaji; uff Aymara Aka pacha - wii de fruchtbar Erdbode, wo fr de Indios in de Ande au von e weiblich Fruchtbarkeitsgeischt beseelt isch: de Pachamama.